HONVÉDELMI MINISZTÉRIUM sz. példány

Nyt. szám:

TÉRÍTÉSMENTES INGATLANHASZNÁLATI SZERZŐDÉS

(a továbbiakban: jelen Szerződés)

amely létrejött egyrészről a **Budapest Főváros XI. Kerület Újbuda Önkormányzata** (1113 Budapest, Bocskai út 39-41. törzsszám: 735748; Adószám: 15735746-2-43; statisztikai számjel: 15735746-8411-321-01), mint használatba Adó, (a továbbiakban: **Használatba Adó**) képviseletében eljáró **dr. László Imre polgármester**,

 másrészről a **Honvédelmi Minisztérium** (székhelye: 1055 Budapest, Balaton u. 7-11., levelezési címe: 1885 Budapest, Pf. 25., törzskönyvi nyt. szám: 70105100; statisztikai számjel: 15701051-8422-311-01; Adószám: 15701051-2-51), képviseli **Dr. Vidoven Árpád HM közigazgatási államtitkár**  (a továbbiakban: **Használatba Vevő)**,

továbbá a **Magyar Honvédség vitéz Szurmay Sándor Budapest Helyőrség Dandár** (1118 Budapest, Budaörsi út 49-53; azonosító: 198003102; Adószám: 15714060-2-51), mint tényleges használó (a továbbiakban: **Használó**) képviseletében eljáró **Baráth Ernő dandártábornok,**

a továbbiakban együtt: Felek között, az alulírott helyen és napon, az alábbi feltételekkel.

**1.)** Használatba Adó használatba adja, Használatba Vevő használatba veszi és Használó tényleges használatába adja **a Használatba Adó kizárólagos tulajdonát képező, Budapest XI. kerület, Brassó út 2629/5 hrsz-ú, közterületi besorolású ingatlan 1200 m2****nagyságú,** jelen szerződés elválaszthatatlan mellékletét képező helyszínrajzon jelölt **részterületét** (a továbbiakban: Ingatlan) **honvédelmi, kiképzési feladatok ellátása, akadálypálya működtetése céljából.**

**2.)** A jelen Szerződést Felek **határozatlan időtartamra kötik meg**.Az Ingatlan használata a Használót csak a jelen Szerződés hatálya alatt, annak megszűnéséig illeti meg. Használatba Vevő és Használó az Ingatlan használati jogáról harmadik személy javára nem mondhat le.

**3.)** A nemzeti vagyonról szóló 2011. évi CXCVI. törvény (a továbbiakban: Nvt.) 11.§ 13) bekezdése alapján **az ingatlanhasználat térítésmentes.**

**4.)** **Tekintettel arra, hogy az Ingatlan már Használó birtokában van, külön birtokbaadására nem kerül sor.** A Felek jelen Szerződés megkötését követő 15 napon belül állapotrögzítő jegyzőkönyvet vesznek fel, amelyben rögzítik az ingatlan főbb adatait, jellemzőit, továbbá minden egyéb, az ingatlanhasználat szempontjából lényeges tényt, körülményt.

**5.)** Használó az ingatlant rendeltetésének, a jelen Szerződésben foglaltaknak, a rendes gazdálkodás szabályainak megfelelően, az 1.) pontban megállapított cél teljesítése érdekében, a jó gazda gondosságával birtokolhatja, használhatja.

**6.)** Használó köteles haladéktalanul tájékoztatni Használatba Adót, ha az Ingatlannal kapcsolatban bármilyen környezetszennyezés, károsítás, vagy bármilyen egyéb szennyezés következik be.

**7.)** Jelen Szerződés hatálya alatt az Ingatlannal kapcsolatban, a Használó tevékenységével vagy mulasztásával összefüggésben bekövetkezett esetleges bármilyen szennyeződést, illetve egyéb környezetszennyezést, károsítást kiváltó tevékenységéért való felelősség, kizárólag a Használót terheli, azzal kapcsolatban a Használatba Adó semmilyen felelősséggel nem tartozik jelen Szerződés megszűnését követően sem.

**8.)** Amennyiben jelen Szerződés megszűnését követően a Szerződés időtartama alatt, a Használó tevékenységével vagy mulasztásával összefüggésben bekövetkezett talaj-, felszín alatti vízszennyezés, illetve egyéb környezetszennyezés miatt Használóval szemben polgári jogi vagy közigazgatási jogi igényt támasztanak, Használó köteles a Használatba Adót mindennemű vagyoni és nem vagyoni követelés alól teljes mértékben mentesíteni.

**9.)** Használó a szerződésszegésével (a tájékoztatási kötelezettségének elmulasztását is ide értve) okozott kárt, a Polgári Törvénykönyvről szóló 2013. évi V. törvény (a továbbiakban: Ptk.) szerződésszegés esetére vonatkozó 6:142. § alapján – a szerződésszegéssel okozott károkért való felelősség szabályai szerint – egyéb esetben a Ptk. általános kártérítési szabályai szerint megtéríteni.

10.) A Használó tudomásul veszi, hogy jelen Szerződés megszűnése esetén kártalanítási igény nélkül köteles az Ingatlan eredeti állapotát (ingatlan kiürítése, felépítmény lebontása, terület megtisztítása, stb.) haladéktalanul helyreállítani.

11.) A Használó tudomásul veszi, hogy amennyiben az Ingatlant a jelen Szerződésben rögzítettektől eltérő módon, különösen a rögzített céltól vagy tevékenységtől eltérő más tevékenység kifejtésére, vagy a meghatározott mértéket meghaladó alapterületben használ, köteles Használatba Adó vagy megbízottja felhívására a jogellenes, illetve jelen Szerződésbe ütköző ingatlanhasználatot haladéktalanul megszüntetni, továbbá kártalanítás nélkül köteles az Ingatlan eredeti állapotának helyreállítására. E kötelezettség elmulasztása esetén a Használatba Adó az eredeti állapot helyreállítását a Használó költségére elvégeztetheti, amennyiben a helyreállításra vonatkozó felhívásnak a Használó 8 napon belül nem tesz eleget.

12.) A Használó tudomásul veszi, hogy a Használatba Adó az eredeti állapotot az erre irányuló felhívás mellőzésével azonnal helyreállíthatja, ha az élet- és balesetveszély vagy jelentős anyagi kár, a közrend, közbiztonság, vagy a közterület rendje, rendeltetésszerű használata súlyos sérelmének elhárítása érdekében vagy jelentős közérdekből egyébként indokolt. Az eredeti állapot helyreállításának költségeit ebben az esetben is a Használó köteles viselni.

**13.)**  Használó köteles a működésével kapcsolatos hulladék – vonatkozó jogszabályi és hatósági rendelkezéseknek mindenben megfelelő – gyűjtéséről, tárolásáról, illetve folyamatos elszállításáról gondoskodni, az Ingatlant folyamatosan tisztán, rendezett állapotban tartani és a szükséges állagmegóvási, karbantartási kötelezettségét teljesíteni.

**14.**) Használó köteles a balesetvédelmi, tűzvédelmi, biztonsági, környezetvédelmi, állagvédelmi és egyéb az Ingatlan használatával kapcsolatos előírásokat betartani. Ezek be nem tartása esetén mindennemű felelősség Használót terheli.

**15.)** Használó tudomásul veszi, hogy az Ingatlan használatával járó esetleges járulékos költségek viselése még megfizetése Használó kötelezettsége.

**16.)** Használatba Vevő és Használó köteles levelezési címének megváltozását 15 napon belül Használatba Adóval írásban közölni.

**17.)** A szerződés megszűnik, ha

a) a felek a szerződést közös megegyezéssel megszüntetik;

b) az ingatlan vagy annak egy része – feltéve, hogy a megmaradó ingatlanrész tekintetében a Használó nem kívánja fenntartani a hasznosítási szerződést – megsemmisül;

c) a Használatba Vevőnek a jelen Szerződéssel létrejött jogviszonyát a bíróság megszünteti;

d) a Használatba Vevőnek a jelen Szerződéssel létrejött jogviszonya hatósági határozat folytán megszűnik.

**18.)** Felek jelen Szerződést 60 napos felmondási idővel bármikor jogosultak egyoldalúan írásban felmondani (rendes felmondás), különös tekintettel arra az esetre, ha Használatba Adó a Brassó út közforgalom céljára történő megnyitását tervezi. A felmondási idő a felmondásról szóló írásbeli értesítésnek a másik fél részére történő kézbesítéstől számítandó.

**19.)** Az átadásra kerülő nyilvántartási okmányok, dokumentációk és egyéb iratok felsorolása:

- Állapotrögzítő jegyzőkönyv

**20.)** Jelen Szerződésben nem szabályozott kérdésekben a Ptk., valamint az Nvt. előírásai az irányadók.

**21.)** Szerződő Felek rögzítik, hogy a jelen Szerződés körében felmerülő minden vitás kérdést – a bírói út igénybevételét megelőzően – elsősorban kölcsönös egyeztetés útján, közös megegyezéssel törekszenek rendezni. Egyebekben a vitás kérdések rendezésére „a polgári perrendtartásról” szóló törvény előírásai az irányadók.

**22.)** Szerződő Felek tudomással bírnak a közérdekből nyilvános adatokra vonatkozó tájékoztatási kötelezettséget előíró jogszabályokról, és ezen jogszabályok alapján rájuk háruló kötelezettségekről, melyek maradéktalan teljesítése érdekében a tőlük elvárható módon kölcsönösen együttműködnek.

**23.)** Használó központi költségvetési szerv, ezért az Nvt. 3. § (1) bekezdés 1. pontja alapján átlátható szervezetnek minősül.

**24.)** Jelen Szerződést – mely négy egymással mindenben megegyező példányban készült, és példányonként négy lapból áll – a Felek elolvasás és értelmezés után, mint akaratukkal mindenben megegyezőt, jóváhagyólag és saját kezűleg írtak alá.

Budapest, 2020. -n. Budapest, 2020. -n.

……………………………….. ……………………………

 **Dr. László Imre** **Dr. Vidoven Árpád**

 Budapest Főváros XI. Kerület

 Újbuda Önkormányzata Honvédelmi Minisztérium

 polgármester Közigazgatási Államtitkár

 **Használatba Adó Használatba Vevő**

Budapest, 2020. –n.

………………………………..

**Baráth Ernő dandártábornok**

MH vitéz Szurmay Sándor Budapest Helyőrség Dandár

**Használó**